Vō vꝛoͤidē froͤit mī h̾ze ſich
Vō vꝛoͤidē froͤit mī h̾ze ſich·
ſwēne ich die froͤiderichē ſihe·
ê doch dar vnder twīget mich·
ein leit deſ ich dvr not v̾gihē·
iſt ſi ſchoͤne vn̄ iſt ſi gv̊t·
deſt wirs tv̊t mir ir v̾ſagē·
wer ſi alt arm vn̄ vngemv̊t·
ſo moͤht ich ſi wol v̾klagen·

Mir iſt dc ofte voꝛ geſaget·
dc ich g̾ne dienē wil·
v̾dulte mir ein ſvͤze maget·
dc ich ir teilte voꝛ ein ſpil·
wid̾ſpꝛehe ſi dāne dē teil·
niht ſo ſolde er ſtete ſī·
niem̾ wirde ich doch ir ſchimpfeſ geil·
dú ſo hat geſchinpfet min·

Deutsche Philologie
Deutschland
12. Jahrhundert
13. Jahrhundert
Mittelhochdeutsch
Versdichtung
Codex Manesse